|  |  |  |
| --- | --- | --- |
| **DOKUMENT ZA SAVJETOVANJE S JAVNOŠĆU** | | |
| **JAVNI POZIV**  za savjetovanje s javnošću o nacrtu prijedloga Odluke o redu na pomorskom dobru | | |
| Stvaratelj dokumenta i tijelo koje provodi savjetovanje: | Jedinstveni upravni odjel | |
| Svrha dokumenta: | Informiranje građanstva o nacrtu akat s ciljem uključenja u donošenje istog | |
| Početak svajetovanja:  26.09.2023.godine |  | Završetak savjetovanja:  26.10.2023.godine |
| RAZLOG DONOŠENJA | | |
| Dana 29. srpnja 2023. godine na snagu je stupio novi Zakon o pomorskom dobru i morskim lukama, objavljen u Narodnim novinama broj 83/23 (dalje: Zakon).  Predmetnim Zakonom je u čl. 149. stavku 3. Naloženo J(R)LS donošenje Odluke o redu na pomorskom dobru, u svrhu održavanja reda na pomorskom dobru.  Odluku o red na pomorskom dobru, na prijedlog Općinskog načelnika, donosi Općinsko vijeće, a člankom 234. Zakona, određen je rok za donošenje navedene odluke - 90 dana od dana stupanja na snagu Zakona, odnosno do 29. listopada tekuće godine.  Navedenom odlukom, a u svrhu održavanja reda na pomorskom dobru, uređuje se:   1. način uređenja i korištenja pomorskog dobra u općoj uporabi za gospodarske i druge svrhe; 2. građenje građevina koje se prema posebnim propisima grade bez građevinske dozvole i glavnog projekta; 3. održavanje reda na pomorskom dobru (ustrojavanje pomorskog redarstva); 4. održavanje čistoće i čuvanje površina pomorskog dobra u općoj uporabi; 5. osiguranje nesmetanog prolaska duž pomorskog dobra.   Dosadašnja pravila u svezi održavanja reda na pomorskom dobru jedinice lokalne samouprave uređivale su svojim godišnjim Planovima upravljanja pomorskim dobrom koje je donosilo izvršno tijelo.  Ovom Odlukom uređuje se način korištenja pomorskog dobra na području Općine Trpanj od strane pravnih i fizičkih osoba i to putem izdavanja dozvola umjesto dosadašnjih koncesijskih odobrenja. Naime, dosadašnja koncesijska odobrenja zamjenjuju se dozvolama koje izdaje Općinski načelnik, a na temelju provedenog javnog natječaja i odluke Općinskog vijeća o izboru najpovoljnijih ponuditelja, što dosada nije bio slučaj.  Nadalje se utvrđuje status nezakonito izgrađenih zgrada i drugih građevina izgrađenih na pomorskom dobru, jednostavnih građevina i drugih izvedenih zahvata u prostoru na pomorskom dobru koji se ne smatraju građenjem a koji se prema odredbama cit. zakona ne mogu ozakoniti.  Propisane su i zakonske odredbe o ustrojavanju pomorskog redarstva nadležnog za provedbu predmetne Odluke. Svaka jedinica lokalne samouprave mora imati minimalno jednog pomorskog redara, a isti je obvezan steći ovlaštenje putem stručnog osposobljavanja kod nadležnog Ministarstva.  Odlukom su također navedene zabrane postupanja na pomorskom dobru uočene u praksi kao najčešća povreda pomorskog dobra, počevši od neovlaštenog korištenja, korištenja izvan opsega dane dozvole (prijašnjeg koncesijskog odobrenja) nepoštivanja reda u prostoru, onemogućavanje nesmetanog prolaza pomorskim dobrom te mjere održavanja čistoće i urednosti pomorskog dobra.  Propisane su i novčane kazne za počinjene prekršaje na pomorskom dobru a koje izriču inspektori Lučke kapetanije, nadležni za postupanje po pomorskim prekršajima u prvome stupnju.  Za donošenje predmetne Odluke Zakonom je propisano obvezno provođenje savjetovanje s javnošću sukladno odredbama Zakona o pravu na pristup informacijama (Narodne novine", broj 25/13., 85/15. i 69/22.) u trajanju od 30 dana.  . | | |
| Pozivaju se predstavnici zainteresirane javnosti da **najkasnije do 26.10.2023.godine** dostave svoje komentare, prijedloge i primjedbe na nacrt prijedloga Odluku putem OBRASCA za savjetovanje na e-mail:  [procelnik@trpanj.hr](mailto:procelnik@trpanj.hr)  Po završetku savjetovanja, svi pristigle prijedlozi, komentari i primjedbe biti će javno dostupni na internetskoj stranici Općine Trpanj.  Ukoliko ne želite da vaš komentar bude javno objavljen, molimo vas da to jasno istaknete pri dostavi obrasca.  Zahvaljujemo na doprinosu u izradi što kvalitetnije Odluke o redu na pomorskom dobru .  JEDINSTVENI UPRAVNI ODJEL | | |